කිත්සිරි ගෙ දරුවා 
===========

අවුරුදු දහයකට කලින් කිත්සිරි ඔහුගේ බිරින්දෑගේ සැක කටයුතු හැසිරීම නිසා ඇයට නිතර ගුටිබැට දෙන්නට පටන්ගත් විට ඇය ඔහුගේ නිවස හැරදමා, එවකට අට හැවිරිදි වියේ වූ  ඔහුගේ කුඩා දියනියද රැගෙන ගොස් ගමේ කුඩා ගෙයක් කුලියට ගෙන පදිංචි වූවාය

කිත්සිරි ගෙන්  නඩත්තු ඉල්ලා ඇය නඩු පැවරුවාය.

"ඔව් මම එක එකා එක්ක නිදියන එකියක් තමා"....කියා ඇගේ කටින්ම කියූ අවස්ථාවක එය පටිගත කරගෙන තිබූ  කිත්සිරි එය උසාවිය⁣ට ඉදිරිපත් කර බිරිඳට නඩත්තු ගෙවීමෙන් ඔහු නිදහස් වූ නමුත් දියනියගේ වයස දහ අට සපිරෙන තෙක් ඇයට මාසික දීමනාවක් ගෙවීමට කිත්සිරි ට නියම විය....

වයස දහඅට සපිරුන ඊයේ දිනයේ මුදල් ගෙනයාමට ඔහුගේ නිවසට පැමිණි දියනියට වටිනා ත්‍යාගයක්ද පිරිනමා අවසාන මාසික දීමනාවද ඇගේ අතට දුන් කිත්සිරි  මෙසේ කීය.

"ඔයාගෙ අම්මගෙයි මගෙයි සියලු බැඳීම් අදින් අවසානයි.අද ඉඳං කිසිම ගෙවීමක් කරන්න මම බැඳිල නෑ.ඔයාගෙ අම්මට කියන්න ඔය දෙන්නට ජීවත් වෙන්න ආදායමක් නැත්නම් මම ඔයා ගැන හිතලා ඉදිරියටත් උදව් කරන්නම් කියලා.අම්ම ඒ අදහසට මොකද කියන්නෙ කියල අහගෙන ඇවිත් අදම මට කියන්න." 

පැයකට පමන පසු ඔහු හමුවෙන්නට පැමිනි දියනිය මෙසේ කීවාය....

"තාත්තෙ අම්ම කීවා, මගේ තාත්ත ඔයා නොවන නිසා තව දුරටත් අපි ගැන කරදර නොවී ඔයාගෙ වැඩක් බලා ගන්න කියලා...... මාව එයාලගෙ දුවෙක් කියල හිතාගෙන...මුදලාලි මාමයි, සරණපාල මාමයි, විජේසිරි මාමයි තුන්දෙනාම අම්මට මාසෙකට සැරයක් මුදල් දෙන නිසා අග හිඟයක් ඇත්තෙම නෑ.කියල කියන්නත් කීවා"

කියූ දියණිය ඔහු දෑස් ලොකුකර බලා සිටියදීම යන්නට ආපහු හැරුණාය.